Cantata BWV 165
O HEILGES GEIST UND WASSERBAD
Festo Trinitatis
Estrenada: 16 de juny de 1715
Text: Salomo Franck, amb coral final de Ludwig Helmhold (1575)
1. ÀRIA (Soprano)
O, sant baptisme d’aigua i Esperit,
Que ens permet accedir al Regne de Déu
I que ens inscriu al llibre de la Vida!
O, font! Que ofega tot delicte
Amb la seva força miraculosa
I que una nova vida ens obsequia.
O, sant baptisme d’aigua i Esperit!
***
2. RECITATIU (Baix)
L’origen maculat, el malefici dels hereus d’Adam,
Provocà la ira divina,
La mort i la destrucció.  
Així doncs, tots els qui han nascut de la carn,
No són res més que carn, infectada pel pecat,
Enverinada i contaminada.
Que sortós és el cristià!
Pel baptisme d’aigua i Esperit
Esdevé un infant de Gràcia i Salvació.
Es revesteix de Crist
Amb la seda blanca de la innocència!
I ungit pel baptisme
Amb la sang de Crist, de la Glòria, el mantell magenta.
***
3. ÀRIA (Alt)
Jesús, que amb el teu amor immens
Gràcies al baptisme ens has promès
La vida, la gràcia i la salvació,
Ajuda’ns a sentir-nos contents
I renova aquesta beneïda unió
Per tot el temps que visquem.
***
4. RECITATIU (Baix)
Sí, a tu, galindoi de la meva ànima.
Que m’has fet néixer renovat
Et juro fidelitat per tota la vida!
Sacrosant anyell de Déu.
Mes, ai las! sovint el llaç del baptisme he trencat 
I no he servat el què havia promès!
Jesús, tingues pietat, 
Compadeix-te de mi!
Perdona’m els pecats que he comès,
Tu saps, Déu meu, quan de dolorosa m’és 
La fiblada de la vella serpent!
El verí del pecat l’ànima i el cos em fa malbé!
Ajuda’m perquè et triï a tu, amb fe, 
Símbol de la roja serp ensangonada 
Que a la creu encimbellada 
Estronca tots els sofriments
I quan em flaqueja el coratge, em fa sentir valent.
***
5. ÀRIA (Tenor)
Jesús, mort de la meva mort,
Fes que en tota la meva vida
I en la postrema agonia 
Els meus ulls vegin amatents
Que ets la serpent remeiera
En contra del virulent pecat!
Cura’m, Jesús, ànima i cos,
Car, vull posar ma Vida en clar!
***
6. CORAL
La seva Paraula, el seu Baptisme, el seu Repàs
Ens guarden de tot mal,
La fe en el seu Sant Esperit
Ens diu que hi hem de confiar.
Traduïda per Antoni Sàbat i Aguilera.
CataBach.com
La pàgina en català de JS Bach